1988 m. gruodžio 21 d. Tarybos direktyva dėl valstybių narių įstatymų, reglamentuojančių tam tikras ratinių žemės ūkio ar miškų ūkio traktorių sudėtines dalis ir technines charakteristikas, suderinimo



Oficialusis leidinys L 067 , 10/03/1989 p. 0001 - 0118

specialusis leidimas suomių kalba: skyrius 13 tomas 18 p. 0003

specialusis leidimas švedų kalba: skyrius 13 tomas 18 p. 0003

CS.ES skyrius 13 tomas 009 p. 333 - 450

ET.ES skyrius 13 tomas 009 p. 333 - 450

HU.ES skyrius 13 tomas 009 p. 333 - 450

LT.ES skyrius 13 tomas 009 p. 333 - 450

LV.ES skyrius 13 tomas 009 p. 333 - 450

MT.ES skyrius 13 tomas 009 p. 333 - 450

PL.ES skyrius 13 tomas 009 p. 333 - 450

SK.ES skyrius 13 tomas 009 p. 333 - 450

SL.ES skyrius 13 tomas 009 p. 333 - 450



Tarybos direktyva 1988 m. gruodžio 21 d. dėl valstybių narių įstatymų, reglamentuojančių tam tikras ratinių žemės ūkio ar miškų ūkio traktorių sudėtines dalis ir technines charakteristikas, suderinimo (89/173/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ir ypač į jos 100a straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi svarbu imtis priemonių, būtinų per laikotarpį iki 1992 m. gruodžio 31 d. palaipsniui sukurti vidaus rinką; kadangi vidaus rinka apima teritoriją be vidaus sienų, kurioje užtikrinamas laisvas prekių, asmenų, paslaugų ir kapitalo judėjimas; kadangi techniniai reikalavimai, kuriuos traktoriai privalo atitikti pagal nacionalinius įstatymus, siejasi, inter alia, su traktorių matmenimis, jų mase, greičio reguliatoriais, traktorių pavarų sudėtinių dalių, kyšančių dalių ir ratų apsauga, velkamų transporto priemonių stabdžių valdymu, priekiniais stiklais ir kitais įstiklinimais, mechaniniu traktoriaus ir velkamos transporto priemonės sukabinimo įtaisu, ženklinimo lentelių pritvirtinimo vietomis bei būdais ir traktoriaus korpuso ženklinimu; kadangi šie reikalavimai pavienėse valstybėse narėse skiriasi; kadangi dėl to būtina, kad visos valstybės narės nustatytų vienodus reikalavimus, arba papildydamos jose galiojančias nuostatas, arba pakeisdamos jas naujomis, visų pirma siekiant sudaryti galimybę, kad kiekvienam traktoriaus tipui galėtų būti taikoma EEB tipo patvirtinimo tvarka, apie kurią kalbama 1974 m. kovo 4 d. Tarybos direktyvoje 74/150/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių tipo patvirtinimą, suderinimo [4] su paskutiniais pakeitimais, padarytais Direktyva 82/890/EEB [5] kadangi, kalbant apie techninius reikalavimus, susijusius su priekinių langų ir kitų įstiklinimų nedūžtamuoju stiklu, yra tikslinga pasinaudoti su kai kuriais pakeitimais tais, kuriuos Jungtinių Tautų Europos ekonomikos komisija patvirtino savo Reglamentu Nr. 43 ("Vienodos nuostatos dėl nedūžtamų įstiklinimų ir stiklinimo medžiagų patvirtinimo"), sudarančiu 1958 m. kovo 20 d. Susitarimo dėl motorinių transporto priemonių įrangos ir jų dalių patvirtinimo vienodų sąlygų priėmimo ir šio patvirtinimo abipusio pripažinimo [6] priedą, PRIĖMĖ ŠIĄ DIREKTYVĄ: 1 straipsnis 1. (Žemės ūkio ar miškų ūkio) traktorius – tai bet kokia ne mažiau kaip dviejų ašių motorinė ratinė arba vikšrinė transporto priemonė, kurios pagrindinė paskirtis yra teikti traukos jėgą ir kuri specialiai suprojektuota vilkti, stumti, vežti arba varyti žemės ūkyje ar miškų ūkyje naudojamus tam tikrus padargus, mašinas arba priekabas. Traktorius gali būti pritaikytas kroviniams ir keleiviams vežti. 2. Ši direktyva taikoma tik šio straipsnio 1 dalyje apibrėžtiems dviejų ašių traktoriams su pneumatinėmis padangomis, kurių didžiausias projektinis greitis yra ne mažesnis kaip 6 km/h ir ne didesnis kaip 30 km/h. 2 straipsnis 1. Jokia valstybė narė negali atsisakyti suteikti traktoriui EEB tipo patvirtinimą arba nacionalinį tipo patvirtinimą, atsisakyti traktorių įregistruoti, uždrausti jį parduoti, pradėti eksploatuoti arba naudoti dėl priežasčių, susijusių: - su matmenimis ir velkama mase, - su greičio reguliatoriais ir traktoriaus pavarų sudėtinių dalių, kyšančių dalių ir ratų apsauga, - su priekiniu stiklu ir kitais įstiklinimais, - su mechaniniu traktoriaus ir velkamos transporto priemonės sukabintuvu, įskaitant vertikalią apkrovą sukabinimo taške, - su ženklinimo lentelių pritvirtinimo vietomis bei būdais ir su traktoriaus korpuso ženklinimu, - su velkamų transporto priemonių stabdžių valdymu, jeigu išvardytos techninės charakteristikos ir įtaisai atitinka šios direktyvos priedų reikalavimus ir jeigu priekinių ir kitų langų stiklai arba mechaniniai sukabinimo įtaisai turi EEB sudėtinės dalies tipo patvirtinimo ženklą. 2. Šio straipsnio 1 dalies nuostatoms, susijusioms su traktoriaus naudojimu, taikydamos išlygas, valstybės narės dėl priežasčių, susijusių su velkama (-omis) mase (-ėmis), gali ir toliau taikyti savo nacionalines nuostatas, atspindinčias pirmiausia specialius reikalavimus, susijusius su jų teritorijos žemės paviršiaus reljefu, laikydamosi I priedo 2.2 punkte nurodytų velkamų masių apribojimų, jeigu dėl to nereikia atlikti traktoriaus pakeitimų arba gauti kito papildomo nacionalinio tipo patvirtinimo. 3 straipsnis 1. Kiekviena valstybė narė suteikia EEB sudėtinės dalies tipo patvirtinimą visų tipų priekiniams stiklams arba kitiems lango stiklams ir (arba) mechaniniam sukabinimo įtaisui, kurie atitinka III ir (arba) IV prieduose išdėstytus konstrukcijos ir bandymų reikalavimus. 2. EEB sudėtinės dalies tipo patvirtinimą suteikusi valstybė narė imasi reikiamų priemonių, jeigu būtina, ir, jeigu reikia, bendradarbiaudama su kitų valstybių narių kompetentingomis institucijomis, patikrinti, ar produkcijos pavyzdžiai atitinka patvirtintą tipą. Tokie patikrinimai atliekami rengiant tik atrankinius tikrinimus. 4 straipsnis Valstybės narės dėl visų tipų priekinių stiklų arba kitų langų stiklų ir (arba) mechaninio sukabinimo įtaisų, kuriuos jos patvirtina pagal 3 straipsnio nuostatas, išduoda traktoriaus, priekinio stiklo arba mechaninio sukabinimo įtaiso gamintojui arba gamintojo įgaliotam atstovui EEB sudėtinės dalies tipo patvirtinimo ženklą, atitinkantį III arba IV prieduose pateiktus pavyzdžius. Valstybės narės imasi visų atitinkamų priemonių, kad nebūtų naudojami ženklai, galintys kelti painiavą tarp įrangos tipo, kuriam pagal 3 straipsnio nuostatas suteiktas EEB sudėtinės dalies tipo patvirtinimas, ir kitos įrangos. 5 straipsnis 1. Jokia valstybė narė negali uždrausti pateikti į rinką priekinių stiklų ir kitų langų stiklų arba mechaninių sukabinimo įtaisų dėl priežasčių, susijusių su jų konstrukcija, jeigu jie turi EEB sudėtinės dalies tipo patvirtinimo ženklą. 2. Vis dėlto valstybė narė gali uždrausti pateikti į rinką priekinius stiklus arba mechaninius sukabinimo įtaisus su EEB sudėtinės dalies tipo patvirtinimo ženklu, kurie neatitinka patvirtinto tipo reikalavimų. Tokia valstybė narė nedelsdama informuoja kitas valstybes nares ir Komisiją apie priemones, kurių imtasi, ir nurodo tokio sprendimo priežastis. 6 straipsnis Kiekvienos valstybės narės kompetentingos institucijos kitų valstybių narių kompetentingoms institucijoms per vieną mėnesį nusiunčia sudėtinės dalies tipo patvirtinimo sertifikatų, kurių pavyzdžiai pateikti III arba IV prieduose, užpildytų atskirai kiekvienam priekinio stiklo arba mechaninio sukabinimo įtaiso tipui, kuriam valstybės narės suteikia patvirtinimą arba atsisako jį suteikti, kopijas. 7 straipsnis 1. Jeigu EEB sudėtinės dalies tipo patvirtinimą suteikusi valstybė narė nustato, kad kai kurie priekiniai stiklai arba mechaniniai sukabinimo įtaisai, turintys tą patį EEB sudėtinės dalies tipo patvirtinimo ženklą, neatitinka patvirtinto tipo reikalavimų, tokia valstybė narė imasi būtinų priemonių užtikrinti, kad produkcijos pavyzdžiai atitiktų patvirtinto tipo reikalavimus. Šios valstybės narės kompetentingos institucijos kitos valstybės narės kompetentingoms institucijoms praneša apie priemones, kurių imtasi ir kurios prireikus, jeigu pakartotinai ir šiurkščiai pažeidžiami nustatyti reikalavimai, gali apimti ir EEB sudėtinės dalies tipo patvirtinimo paskelbimą netekusiu galios. Minėtos institucijos imasi tokių pat priemonių, jeigu kitos valstybės narės kompetentingos institucijos joms praneša apie tokį reikalavimų nesilaikymą. 2. Valstybių narių kompetentingos institucijos per vieną mėnesį praneša vienos kitoms apie visus EEB sudėtinės dalies tipo patvirtinimus, kurie paskelbti netekusiais galios, ir apie priežastis, dėl kurių tokios priemonės imtasi. 8 straipsnis Kai remiantis nuostatomis, priimtomis įgyvendinant šią direktyvą, priimamas sprendimas atsisakyti suteikti EEB sudėtinės dalies tipo patvirtinimą priekiniam stiklui ar mechaniniam sukabinimo įtaisui, arba uždrausti juos pateikti į rinką ar naudoti, arba tokį tipo patvirtinimą paskelbti netekusiu galios, nurodomos išsamios tokio sprendimo priežastys. Apie tokį sprendimą pranešama suinteresuotai šaliai, kuri kartu yra informuojama apie jai prieinamas savo teisių gynimo priemones pagal valstybėse narėse galiojančius įstatymus ir apie terminus, per kuriuos galima tokiomis savo teisių gynimo priemonėmis pasinaudoti. 9 straipsnis Pakeitimai, būtini priedų reikalavimus derinant su technikos pažanga, priimami Direktyvos 74/150/EEB 13 straipsnyje nustatyta tvarka. 10 straipsnis 1. Valstybės narės priima nuostatas, kurios, įsigaliojusios iki 1989 m. gruodžio 31 d., įgyvendina šią direktyvą, ir apie tai nedelsdamos praneša Komisijai. 2. Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus. 11 straipsnis Ši direktyva skirta valstybėms narėms. Priimta Briuselyje, 1988 m. gruodžio 21 d. Tarybos vardu Pirmininkas V. Papandreou [1] OL C 218, 1987 8 17, p. 1. [2] OL C 281, 1987 10 19, p. 180 irOL C 326, 1988 12 18. [3] OL C 319, 1987 11 30, p. 25. [4] OL L 84, 1974 3 28, p. 10. [5] OL L 378, 1982 12 31, p. 45. [6] -------------------------------------------------- PRIEDŲ SĄRAŠAS | | Puslapis | I PRIEDAS: | Matmenys ir velkamos masės … | 337 | Priedėlis: | EEB tipo patvirtinimo sertifikato priedas … | 339 | II PRIEDAS: | Greičio ribotuvas, pavarų sudėtinių dalių, kyšančių dalių ir ratų apsauga … | 340 | Priedėlis: | EEB sudėtinės dalies tipo patvirtinimo sertifikato priedas … | 353 | III A PRIEDAS: | Priekinis stiklas ir kiti įstiklinimai – Reikalavimai įrangai, apibrėžimai, paraiška patvirtinti sudėtinės dalies tipą, sudėtinės dalies tipo patvirtinimas, ženklinimas, bendros specifikacijos, bandymai ir produkcijos atitiktis … | 354 | Priedėlis: | Sudėtinės dalies tipo patvirtinimo ženklų pavyzdžiai … | 362 | III B PRIEDAS: | Pranešimas dėl EEB sudėtinės dalies tipo patvirtinimo, atsisakymo suteikti EEB sudėtinės dalies tipo patvirtinimą, EEB sudėtinės dalies tipo patvirtinimo išplėtimo ir EEB sudėtinės dalies tipo patvirtinimo paskelbimo netekusiu galios … | 365 | 1 priedėlis: | Priekinių langų grūdinti stiklai … | 366 | 2 priedėlis: | Tolygiai grūdinto stiklo plokštės, kitos negu priekinio lango stiklai … | 367 | 3 priedėlis: | Priekinio lango tripleksai … | 368 | 4 priedėlis: | Nepriekinio lango plokštės … | 369 | 5 priedėlis: | Priekinio lango stikloplasčiai … | 370 | 6 priedėlis: | Stiklo plokštės, kitos negu priekinio lango plokštės … | 371 | 7 priedėlis: | Stiklo paketai … | 372 | 8 priedėlis: | Priekinio lango stiklų sąrašo turinys … | 373 | III C PRIEDAS: | Bendrosios bandymų sąlygos … | 374 | III D PRIEDAS: | Grūdinto stiklo priekiniai langai … | 399 | III E PRIEDAS | Tolygiai grūdinto stiklo langai, išskyrus priekinių langų stiklus … | 402 | III F PRIEDAS | Priekiniai langai su paprastais triplekso stiklais … | 405 | III G PRIEDAS | Langai su triplekso stiklais, išskyrus priekinius langus … | 409 | III H PRIEDAS: | Priekiniai langai su apdorotais triplekso stiklais … | 412 | III I PRIEDAS: | Nedūžtamieji langų stiklai, iš vidaus padengti plėvele … | 414 | III J PRIEDAS: | Priekiniai stiklaplasčio langai … | 415 | III K PRIEDAS: | Langų stiklaplasčio stiklai, išskyrus priekinių langų stiklus … | 418 | III L PRIEDAS: | Stiklo paketai … | 420 | III M PRIEDAS: | Priekinių stiklų grupavimas juos pateikiant sudėtinės dalies tipo patvirtinimo bandymams … | 422 | III N PRIEDAS: | Segmento aukščio matavimas ir dūžio taškų vieta … | 424 | III O PRIEDAS: | Produkcijos atitikties patikrinimai … | 427 | III P PRIEDAS | EEB tipo patvirtinimo sertifikato priedas … | 431 | IV PRIEDAS: | Mechaniniai traktoriaus ir velkamos transporto priemonės sukabintuvai ir vertikali sukabinimo taško apkrova … | 432 | 1 priedėlis: | Mechaninio sukabintuvo sudėtinių dalių brėžiniai … | 436 | 2 priedėlis: | Dinaminio bandymo metodas … | 439 | 3 priedėlis: | Sukabinimo įtaiso statinio bandymo metodas … | 441 | 4 priedėlis: | Sudėtinės dalies tipo patvirtinimo ženklas | 442 | 5 priedėlis: | EEB sudėtinės dalies tipo patvirtinimo sertifikato pavyzdys … | 443 | 6 priedėlis: | EEB tipo patvirtinimo suteikimo sąlygos … | 444 | 7 priedėlis: | EEB tipo patvirtinimo sertifikato priedas … | 445 | V PRIEDAS: | Ženklinimo plokštelių išdėstymas, jų tvirtinimo būdas ir įrašai ant traktoriaus korpuso … | 446 | Priedėlis: | EEB tipo patvirtinimo sertifikato priedas … | 448 | VI PRIEDAS: | Velkamų transporto priemonių stabdžių valdymas ir stabdžių jungtis tarp traktoriaus ir velkamos transporto priemonės … | 449 | Priedėlis: | EEB tipo patvirtinimo sertifikato priedas … | 450 | --------------------------------------------------